**** NACRT

**REPUBLIKA HRVATSKA**

**ISTARSKA ŽUPANIJA**

**GRAD POREČ - PARENZO**

**CITTÀ DI POREČ – PARENZO**

**Gradsko vijeće**

**KLASA:**

**URBROJ:**

**Poreč-Parenzo, 2018.**

Na temelju članka 33. Zakona o izmjenama i dopunama Zakona o lokalnoj i područnoj (regionalnoj) samoupravi ("Narodne novine", broj 123/17) i članka 41. Statuta Grada Poreča Parenzo ("Službeni glasnik Grada Poreča-Parenzo" 02/2013), Gradsko vijeće Grada Poreča Parenzo na sjednici održanoj 2018. godine donijelo je

**STATUTARNU ODLUKU O IZMJENAMA I DOPUNAMA**

**S T A T U TA G R A D A P O R E Č A – PARENZO**

**Članak 1.**

U Statutu Grada Poreča-Parenzo ("Službeni glasnik Grada Poreča-Parenzo" 02/2013) u članku 1. dodaje se novi stavak 2. koji gasi:

*„Izrazi u ovom Statutu koji imaju rodno značenje odnose se jednako na muški i ženski rod.“*

**Članak 2.**

u članku 2. stavku 3.:

-riječi *„ Jakići Gornji – Iachic“* zamjenjuju se riječima „*Jakići Gorinji – Iachici“*,

-riječi *„ Jurići – Jurici“*, zamjenjuju se riječima „*Jurići – Iurici“* i

- riječ „*Vrvari“* zamjenjuje se riječju „Varvari“.

**Članak 3.**

U članku 53. točki 5. riječi *„te raspolaganju ostalom imovinom“*zamjenjuju se riječima „*te drugom raspolaganju imovinom“.*

**Članak 4.**

U članku 68. stavku 1.:

-podstavku 7. riječ *„Vrvari“* zamjenjuje se riječju *„Varvari“,*

-podstavku 10. riječi *„ Jakići Gornji – Iachic“* zamjenjuju se riječima „*Jakići Gorinji – Iachici“*, a riječi *„ Jurići – Jurici“*, zamjenjuju se riječima „*Jurići – Iurici“.*

**Članak 5.**

U članku 69. riječi *„njihove organizacije i udruge“* zamjenjuju se riječima *„članovi Gradskog vijeća“.*

**Članak 6.**

U članku 73. stavku 4. riječi *„a Gradonačelnik može raspustiti vijeće mjesnog odbora“* zamjenjuju se riječima *“a Gradonačelnik može Gradskom vijeću predložiti raspuštanje vijeća mjesnog odbora“.*

**Članak 7.**

U članku 79. stavku 3. riječi *„Gradonačelnik može raspustiti vijeće mjesnog odbora“* zamjenjuju se riječima *“ Gradonačelnik može Gradskom vijeću predložiti raspuštanje vijeća mjesnog odbora“.*

**Članak 8.**

U članku 82. riječ *„domaćina“* zamjenjuje se riječju *„gospodara“.*

**Članak 9.**

U članku 85.:

-podstavku 3. riječi *„koje odobrava Grad“* brišu se,

-podstavku 7. riječi *„udio u zajedničkim porezima s Republikom Hrvatskom“* zamjenjuju se

riječima *“udio u zajedničkom porezu“.*

-podstavku 8. riječi *„ i dotacija“* brišu se.

**Članak 10.**

U članku 94. stavku 2. riječi *„danom objave“* zamjenjuju se riječima *„prvog dana od dana objave“.*

**Članak 11.**

U članku 96.:

- stavku 1. riječi ***„****i nadziru“*brišu se,

- stavak 2. briše se.

**Članak 12.**

U svim člancima Statuta koji imaju 2 i više stavaka, svaki stavak označuje se arapskom brojkom s otvorenom zagradom ispred i zatvorenom zagradom iza broja.

**Članak 13.**

Ovlašćuje se Odbor za statut i poslovnik Gradskog vijeća Grada Poreča-Parenzo da utvrdi pročišćeni tekst Statuta Grada Poreča-Parenzo, koji će se objaviti u "Službenom glasniku Grada Poreča-Parenzo".

**Članak14.**

Ova Statutarna odluka stupa na snagu 8 dana od dana objave u "Službenom glasniku Grada Poreča-Parenzo".

**Predsjednik**

**Gradskog vijeća**

**Adriano Jakus**

**Obrazloženje**

**Pravna osnova za donošenje Statutarne odluke:**

Člankom 33. Zakona o izmjenama i dopunama Zakona o lokalnoj i područnoj (regionalnoj) samoupravi ("Narodne novine", broj 123/17) propisana je obveza jedinica lokalne i područne (regionalne) samouprave da usklade svoje statute i druge opće akte s odredbama zakona. Članak 41. Statuta Grada Poreča Parenzo ("Službeni glasnik Grada Poreča-Parenzo" 02/2013) određuje da je za donošenje, te izmjene i dopune gradskog Statuta, nadležno Gradsko vijeće.

**Postojeće stanje:**

Zakonom o izmjenama i dopunama Zakona o lokalnoj i područnoj (regionalnoj) samoupravi mijenjan je veći broj odredbi toga Zakona koji se neposredno odnose na rad i djelovanje jedinica lokalne i područne (regionalne) samouprave, pa i na Grad Poreč-Parenzo.

Gradski Statut, kao i ostali gradski opći akti, moraju biti utemeljeni i sukladni predmetnom i drugim Zakonima.

Obzirom da odredbe Zakona nije moguće mijenjati u njihovom značenju i primjeni, u statute županija, gradova i općina se obično prepisuju gotovo sve odredbe Zakona, što statute čini opsežnima, sa istim odredbama kao i u Zakonu. Tada u slučaju izmjena Zakona određene odredbe statuta postaju nezakonite jer imaju sadržaj drugačiji nego što je u novom, izmijenjenom, važećem zakonu, a takvo stanje traje neko vrijeme, dok se statut ne uskladi sa Zakonom.

Radi toga, važeći gradski Statut u Članku 104. ima odredbu da se na pitanja koja nisu uređena Statutom neposredno primjenjuju odgovarajući zakoni i drugi propisi.

Stoga se veliki dio odredbi Zakona ne prepisuje u Statut, nego se neposredno primjenjuje Zakon.

Ovom Statutarnom odlukom se mijenjaju i dopunjuju postojeće odredbe Statuta koje je trebalo uskladiti sa Zakonom, a na pitanja koja nisu uređena Statutom se i dalje neposredno primjenjuju odredbe važećeg Zakona i drugih propisa.

**Pitanja koja se uređuju Statutarnom odlukom:**

Člankom 1.- izrazi koji imaju rodno značenje odnose se jednako na muški i ženski rod.

Člancima 2. i 4. – usklađuju se imena naselja na području Grada sa Odlukom o izmjenama imena naselja na području Grada Poreča-Parenzo („Službeni glasnik Grada Poreča-Parenzo“ br 2/2014) kojom su izmijenjena imena naselja Varvari, Jakići Gorinji i Jurići.

Člankom 3. – se odredba o raspolaganju ostalom imovinom mijenja u odredbu o drugom raspolaganju imovinom, odnosno umjesto na vrste imovine, upućuje se na načine raspolaganje imovinom.

Člankom 5. – mijenja se odredba da inicijativu i prijedlog za osnivanje novog mjesnog odbora, ne mogu više davati i organizacije i udruge građana, kao do sada, nego članovi Gradskog vijeća.

Člancima 6. i 7. – Gradonačelnik ne može više samostalno raspustiti vijeće mjesnog odbora, već to može učiniti Gradsko vijeće na prijedlog Gradonačelnika.

Člankom 8.- umjesto da će imovinom Grada upravljati Gradonačelnik i Gradsko vijeće pažnjom dobrog domaćina, propisuje se da će to činiti pažnjom dobrog gospodara.

Člankom 9. – izrazi koji načelno navode prihode Grada, usklađuju se sa zakonskom terminologijom.

Člankom 10. –određuje se da opći akt ne može stupiti na snagu danom objave u službenom glasilu, već izuzetno prvog dana nakon dana objave.

Člankom 11. – briše se odredba da gradska upravna tijela nadziru provođenje općih akata Gradskog vijeća i Gradonačelnika, već ih samo provode.

Člankom 12. i 13.- određuje način nomotehničkih – formalnih izmjena teksta Statuta i objavljivanje njegovog pročišćenog teksta.

**Cilj donošenja Statutarne odluke:**

Cilj donošenja Statutarne odluke je usklađenje gradskog Statuta s važećim propisima.

**Sredstva za ostvarenje Statutarne odluke:**

Posebna sredstva za ostvarenje predmetne Statutarne odluke nisu potrebna.